题酒家壁其一智若禹行水【南宋】陆游
智若禹行水,道如丁解牛。蘧蘧几春梦,泛泛一虚舟。
事定忧何益,狂来醉始休。青帘夸酒美,且复共登楼。
钗头凤·红酥手【南宋】陆游
红酥手,黄縢酒,满城春色宫墙柳。东风恶,欢情薄。一怀愁绪,几年离索。错、错、错。
春如旧,人空瘦,泪痕红浥鲛绡透。桃花落,闲池阁。山盟虽在,锦书难托。莫、莫、莫!
题龙归寺壁【南宋】杨万里
题字才前岁,冲寒又此行。竹能知雨至,窗不隔江清。
走檄还曾了,禁人未肯晴。息肩更须喜,问路可怜生?
丑奴儿·书博山道中壁【南宋】辛弃疾
少年不识愁滋味,爱上层楼。爱上层楼,为赋新词强说愁。
而今识尽愁滋味,欲说还休。欲说还休,却道天凉好个秋。
词中写的是江西省上饶市城外带湖。